Úradný vestník L 128 , 26/05/1979 S. 0022 - 0028

Fínske špeciálne vydanie: Kapitola 13 Zväzok 9 S. 0251

Grécke špeciálne vydanie: Kapitola 13 Zväzok 8 S. 0133

Švédske špeciálne vydanie: Kapitola 13 Zväzok 9 S. 0251

Španielske špeciálne vydanie: Kapitola 13 Zväzok 10 S. 0094

Portugalské špeciálne vydanie Kapitola 13 Zväzok 10 S. 0094



Smernica Komisie z 18. apríla 1979, ktorá prispôsobuje technickému pokroku smernicu Rady 70/221/EHS o aproximácii právnych predpisov členských štátov o nádržiach na kvapalné palivá a o zadných ochranných zariadeniach motorových a ich prípojných vozidiel proti podbehnutiu (79/490/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva; so zreteľom na smernicu Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel [1], naposledy zmenenú a doplnenú smernicou 78/547/EHS [2], a najmä na jej články 11, 12 a 13; so zreteľom na smernicu Rady 70/221/EHS z 20. marca 1970 o aproximácii právnych predpisov členských štátov o nádržiach na kvapalné palivá a o zadných ochranných zariadeniach motorových a ich prípojných vozidiel [3]; keďže vzhľadom na získané skúsenosti a stupeň vývoja je teraz možné sprísniť požiadavky a bližšie ich prispôsobiť skutočným testovacím podmienkam; keďže so zariadeniami na zadnú ochranu proti podbehnutiu sa obchoduje samostatne, ako aj po ich namontovaní na vozidlo; keďže ak je možné kontrolovať ich pred namontovaním na vozidlo, ich voľný pohyb môže byť uľahčený zavedením EHS typového schválenia pre takéto zariadenia, považované za samostatné technické jednotky v zmysle článku 9a smernice 70/156/EHS; keďže ustanovenia tejto smernice sú v súlade so stanoviskom Výboru na prispôsobenie smerníc odstraňujúcich technické bariéry obchodu v sektore motorových vozidiel technickému pokroku, PRIJALA TÚTO SMERNICU: Článok 1 Smernica 70/221/EHS sa mení a dopĺňa takto: 1. Články 2 a 2a sa nahrádzajú takto: "Článok 2 1. Žiadny členský štát nesmie odmietnuť udeliť EHS typové schválenie, alebo národné typové schválenie vozidla z dôvodov týkajúcich sa nádrží na kvapalné palivo vozidlám, ktoré spĺňajú požiadavky uvedené v prílohe, ktoré sa týkajú nádrží na kvapalné palivá. 2. Žiadny členský štát nesmie z dôvodov týkajúcich sa zadnej ochrany proti podbehnutiu, odmietnuť udeliť EHS typové schválenie, alebo národné typové schválenie vozidlu, ktoré spĺňa požiadavky uvedené v prílohe, týkajúce sa zadnej ochrany proti podbehnutiu, alebo ktoré je vybavené zariadením na zadnú ochranu proti podbehnutiu, ktoré je typovo schválené ako technická jednotka, v zmysle článku 9a smernice 70/156/EHS a bolo inštalované v súlade s požiadavkami bodu II.5 prílohy. 3. Žiadny členský štát nesmie odmietnuť udeliť EHS typové schválenie, alebo národné typové schválenie zariadeniu na zadnú ochranu proti podbehnutiu, ak také zariadenie, považované za technickú jednotku v zmysle článku 9a smernice 70/156/EHS, spĺňa relevantné požiadavky uvedené v prílohe. Článok 2a 1. Žiadny členský štát nesmie z dôvodov týkajúcich sa nádrží na kvapalné palivo, zamietnuť alebo zakázať predaj, registráciu, uvedenie do prevádzky alebo používanie vozidla, ak také vozidlo spĺňa požiadavky uvedené v prílohe, týkajúce sa nádrží na kvapalné palivá. 2. Žiadny členský štát nesmie z dôvodov týkajúcich sa zadného zariadenia na ochranu proti podbehnutiu, zamietnuť alebo zakázať predaj, registráciu, uvedenie do prevádzky alebo používanie vozidla, ak také vozidlo spĺňa požiadavky uvedené v prílohe, týkajúce sa zadného zariadenia na ochranu proti podbehnutiu, alebo ak je vozidlo vybavené zariadením na zadnú ochranu proti podbehnutiu, ktoré je typovo schválené ako technická jednotka, v zmysle článku 9a smernice 70/156/EHS a bolo inštalované v súlade s požiadavkami bodu II.5 prílohy. 3. Žiadny členský štát nesmie zakázať uviesť na trh akékoľvek zariadenie na zadnú ochranu proti podbehnutiu, ktoré je považované za technickú jednotku v zmysle článku 9a smernice 70/156/EHS, ak je zhodné s typom, ktorému bolo udelené typové schválenie v zmysle článku 2 odsek 3" 2. Vkladá sa tento článok: "Článok 2b Členský štát, ktorý vykonáva typové schvaľovanie prijme opatrenia nevyhnutné na zabezpečenie jeho informovanosti o akýchkoľvek modifikáciách častí alebo charakteristík uvedených v bodoch II.2.1 a II.2.2 prílohy. Príslušné orgány takého členského štátu určia, či by na modifikovanom type mali byť vykonané nové testy a vypracovaný nový protokol. Keď také testy zistia, že neboli splnené požiadavky tejto prílohy, modifikácia nebude povolená." 3. Príloha k smernici 70/221/EHS sa zmení a doplní v súlade s prílohou k tejto smernici. Článok 2 1. Od 1. januára 1980 nesmie žiadny členský štát z dôvodov týkajúcich sa zadnej ochrany vozidiel proti podbehnutiu: - odmietnuť udeliť EHS typové schválenie vozidla, alebo vydať kópiu osvedčenia podľa poslednej zarážky článku 10 odsek 1 smernice 70/156/EHS, alebo udeliť národné typové schválenie, alebo - zakázať uvedenie do prevádzky vozidiel, ak časti poskytujúce zadnú ochranu proti podbehnutiu u takého typu vozidla, alebo typov vozidiel, spĺňajú ustanovenia smernice 70/221/EHS, naposledy zmenené a doplnené touto smernicou. 2. S účinnosťou od 1. októbra 1980 členský štát: - nebude ďalej vydávať kópiu osvedčenia podľa poslednej zarážky článku 10 odsek 1 smernice 70/156/EHS zo 6. februára 1970 typu vozidla, ktorého časti poskytujúce zadnú ochranu proti podbehnutiu nie sú v súlade s ustanoveniami smernice 70/221/EHS, naposledy zmenenou a doplnenou touto smernicou, - odmietne udeliť národné typové schválenie typu vozidla, ktorého časti poskytujúce zadnú ochranu proti podbehnutiu nie sú v súlade s ustanoveniami smernice 70/221/EHS, naposledy zmenenou a doplnenou touto smernicou, 3. Od 1. októbra 1981 môžu členské štáty zakázať uviesť do prevádzky vozidlá, ktorých časti poskytujúce zadnú ochranu proti podbehnutiu nie sú v súlade s ustanoveniami smernice 70/221/EHS, naposledy zmenenou a doplnenou touto smernicou, Článok 3 Do 1. januára 1980 členské štáty uvedú do účinnosti opatrenia potrebné na dosiahnutie súladu s touto smernicou a bezodkladne budú o tom informovať Komisiu. Článok 4 Táto smernica je adresovaná členským štátom. V Bruseli 18. apríla 1979 Za Komisiu Etienne Davignon člen Komisie [1] Ú. v. ES L 42, 23.2.1970, s. 1. [2] Ú. v. ES L 168, 26.6.1978, s. 39. [3] Ú. v. ES L 76, 6.4.1970, s. 23 a Ú. v. ES L 65, 15.3.1979, s. 42. -------------------------------------------------- PRÍLOHA Znenie bodu II. sa nahrádza takto: "II. ZADNÁ OCHRANA PROTI PODBEHNUTIU II.1 Všeobecne Vozidlá, na ktoré sa vzťahuje táto smernica musia byť konštruované tak, aby poskytovali účinnú ochranu proti podbehnutiu zozadu, vozidiel kategórií M1 a N1 [1]. II.2 Definície II.2.1 Typ vozidla na účely zadnej ochrany proti podbehnutiu Termín "typ vozidla na účely zadnej ochrany proti podbehnutiu" znamená vozidlá, ktoré sa neodlišujú v nasledujúcich hlavných charakteristikách: II.2.1.1 Šírka zadnej nápravy, štruktúra, rozmery, tvar a materiály zadnej časti vozidla, pokiaľ sa prejavia na požiadavkách bodov II.5.1 až II.5.4.5.5; II.2.1.2 Charakteristiky zavesenia, pokiaľ sa prejavia na požiadavkách bodov II.5.1 až II.5.4.5.5. II.2.2 Typ zadného ochranného zariadenia proti podbehnutiu Termín "Typ zadného ochranného zariadenia proti podbehnutiu" znamená zariadenia, ktoré sa neodlišujú v nasledujúcich hlavných charakteristikách: II.2.2.1 Tvar; II.2.2.2 Rozmery; II.2.2.3 Pripevnenie; II.2.2.4 Materiály. II.3 Žiadosť o EHS typové schválenie II.3.1 Žiadosť o EHS typové schválenie vozidla vzhľadom na zadnú ochranu proti podbehnutiu II.3.1.1 Žiadosť o EHS typové schválenie vozidla vzhľadom na zadnú ochranu proti podbehnutiu musí predložiť výrobca, alebo jeho oprávnený zástupca. II.3.1.2 K žiadosti sa musia priložiť doleuvedené dokumenty a nasledujúce informácie v troch kópiách: II.3.1.2.1 Popis vozidla z hľadiska kritéria uvedeného v bode II.2.1, spolu so schémami rozmerov a buď fotografia alebo schematický náčrt zadnej časti vozidla. Musí byť uvedený počet a/alebo symboly identifikácie typu vozidla. II.3.1.2.2 Technické označenie častí poskytujúcich zadnú ochranu vozidla proti podbehnutiu spolu s dostatočne podrobnými informáciami. II.3.1.2.3 Vozidlo predstavujúce typ, ktorý má byť schválený, musí byť predvedené technickej službe zodpovednej za testy typového schvaľovania. II.3.2 Žiadosť o EHS typové schválenie zadného ochranného zariadenia proti podbehnutiu, určeného ako technická jednotka II.3.2.1 Žiadosť o EHS typové schválenie zadného ochranného zariadenia proti podbehnutiu, určeného ako technická jednotka v zmysle článku 9a smernice 70/156/EHS, musí predložiť výrobca vozidla, alebo výrobca zadného ochranného zariadenia proti podbehnutiu, alebo ich oprávnení zástupcovia. II.3.2.2 Pre každý typ zadného ochranného zariadenia proti podbehnutiu sa musí k žiadosti priložiť: II.3.2.2.1 Dokumentácia udávajúca popis technických vlastností zariadenia v troch kópiách; II.3.2.2.2 Vzorka typu zariadenia. Ak to príslušný orgán považuje za nevyhnutné, môže požiadať o ďalšiu vzorku. Vzorky musia byť zreteľne a nezmazateľne označené obchodným názvom alebo značkou výrobcu a označením typu. II.4 EHS typové schválenie II.4.1 Osvedčenie o EHS typovom schválení typu vozidla musí mať prílohu vypracovanú v súlade s jedným z nasledujúcich vzorov: II.4.1.1 V prípade žiadosti podľa bodu II.3.1, v súlade so vzorom v doplnku 1; II.4.1.2 V prípade žiadosti podľa bodu II.3.2, v súlade so vzorom v doplnku 2; II.5 Špecifikácie II.5.1 Všetky vozidlá musia byť konštruované a/alebo vybavené tak, aby ponúkali účinnú ochranu v celej svojej šírke zadnej časti, proti podbehnutiu vozidiel kategórií M1 a N1 [2]. II.5.2 Ktorékoľvek vozidlo kategórie M1, M2, M3, N1, O1 alebo O2 [3] bude považované za vozidlo spĺňajúce podmienky uvedené v bode II.5.1, ak svetlá výška celej zadnej časti podvozku, alebo hlavných častí karosérie nepresahuje 55 cm. Táto požiadavka sa musí splniť aspoň do vzdialenosti 45 cm od zadného okraja vozidla. II.5.3 Ktorékoľvek vozidlo kategórie N2, N3, O3 alebo O4 [4] bude považované za vozidlo spĺňajúce podmienky uvedené v bode II.5.1, za predpokladu, že: - vozidlo je vybavené špeciálnym zadným ochranným zariadením proti podbehnutiu v súlade s požiadavkami bodu II.5.4, alebo - vozidlo je konštruované a/alebo vybavené v zadnej časti tak, že vzhľadom na tvar a charakteristiky sa jeho komponenty môžu považovať za náhradu zadného ochranného zariadenia proti podbehnutiu. Komponenty, ktorých združená funkcia spĺňa požiadavky uvedené v bode II.5.4, sú považované za zadné ochranné zariadenie proti podbehnutiu. II.5.4 Zariadenie na ochranu proti podbehnutiu zozadu, ďalej len ako "zariadenie" sa všeobecne skladá z priečnych a spriahacích komponentov pripojených k pozdĺžnikom rámu podvozku, alebo čokoľvek čo ich nahrádza. Musí mať nasledujúce vlastnosti: II.5.4.1 Zariadenie musí byť pripevnené čo najbližšie k zadnej časti vozidla. Keď vozidlo nie je zaťažené [5], najnižší okraj zariadenia nesmie byť v žiadnom bode nad základňou vyššie než 55 cm; II.5.4.2 Šírka zariadenia nesmie v žiadnom bode presahovať šírku zadnej nápravy meranej v najzadnejších vonkajších bodoch kolies, neberúc do úvahy vydutie pneumatík pri styku so základňou, ani nesmie byť viac než 10 cm kratšie na každej strane. Keď je zadných náprav viac, šírka bude znamenať šírku najširšej zadnej nápravy; II.5.4.3 Výška profilu priečnika nesmie byť menšia než 10 cm. Bočné konce priečnika nesmú byť ohnuté dozadu, alebo mať ostrý vonkajší uhol; táto podmienka je splnená, keď je bočný koniec priečnika zaokrúhlený a polomer zakrivenia je minimálne 2,5 mm. II.5.4.4 Zariadenie môže byť konštruované tak, že jeho poloha na zadnej časti vozidla sa môže meniť. V tom prípade musí byť jeho zabezpečenie zaručené v prevádzkovej polohe tak, aby bola dopredu vylúčená zmena jeho polohy. Operátor musí mať možnosť zmeniť polohu zariadenia použitím sily nepresahujúcej 40 dan; II.5.4.5 Zariadenie musí ponúkať adekvátnu odolnosť voči silám paralelným s pozdĺžnou osou vozidla a musí byť, keď je v prevádzkovej polohe, spojené s pozdĺžnikmi rámu podvozku alebo s tým, čo ich nahrádza. Táto požiadavka bude splnená ak sa ukáže, že v priebehu žiadosti a ani po nej, horizontálna vzdialenosť medzi zadnou časťou zariadenia a zadným koncom vozidla nepresahuje 40 cm v ktoromkoľvek z bodov P1, P2 a P3. Pri meraní tejto vzdialenosti musí byť vylúčená ktorákoľvek časť vozidla presahujúca 3 m nad základňou, keď vozidlo nie je zaťažené; II.5.4.5.1 Body P1 sú umiestnené 30 cm od pozdĺžnych rovín dotýkajúcich sa vonkajších okrajov kolies na zadnej náprave; body P2 sú umiestnené na čiare spájajúcej body P1, sú symetrické so strednou pozdĺžnou rovinou vozidla vo vzájomnej vzdialenosti 70 až 100 cm vrátane, presná poloha je špecifikovaná výrobcom. Výška bodov P1, P2 nad základňou musí byť definovaná výrobcom vozidla v rámci čiar, ktoré ohraničujú zariadenie horizontálne. Výška však nesmie presahovať 60 cm, keď vozidlo nie je zaťažené. P3 je stredový bod priamej čiary spájajúcej body P2; II.5.4.5.2 Horizontálna sila rovnajúca sa 12,5 % maximálnej technicky prípustnej hmotnosti vozidla, ale nepresahujúcej 2,5-krát 104 N, musí byť postupne použitá v oboch bodoch P1 a v bode P3; II.5.4.5.3 Horizontálna sila rovnajúca sa 50 % maximálnej technicky prípustnej hmotnosti vozidla, ale nepresahujúcej 10-krát 104 N, musí byť postupne použitá na oboch bodoch P2; II.5.4.5.4 Sily špecifikované v bodoch II.5.4.5.2 a II.5.4.5.3 sa musia použiť oddelene. Poradie, v ktorom majú byť použité môže stanoviť výrobca; II.5.4.5.5 Kedykoľvek sa vykonáva praktický test na overenie zhody s horeuvedenými požiadavkami, musia byť splnené nasledovné podmienky: II.5.4.5.5.1 zariadenie musí byť pripevnené k pozdĺžnikom rámu vozidla alebo k častiam, ktoré ich nahrádzajú; II.5.4.5.5.2 špecifikované sily musia vyvinuté pomocou vhodne skĺbených lisov (napr. krížovými kĺbmi) a musia byť rovnobežné so strednou pozdĺžnou rovinou vozidla plochou, ktorej výška je maximálne 25 cm (presná výška je stanovená výrobcom) a šírka 20 cm, s polomerom zakrivenia 5 ± 1mm na vertikálnych okrajoch; stred plochy je umiestňovaný postupne v bodoch P1, P2 a P3. II.5.5 Odchylne od predchádzajúcich požiadaviek, vozidlá nasledujúcich kategórií nemusia spĺňať požiadavky tejto prílohy týkajúce sa zadnej ochrany proti podbehnutiu: - ťahač návesov; - "oplenové" prívesy a iné podobné prívesy pre dopravu kmeňov alebo iných veľmi dlhých nákladov; - vozidlá, u ktorých zadná ochrana proti podbehnutiu je nezlučiteľná s ich použitím." [1] Kategórie podľa medzinárodnej klasifikácie uvedenej v poznámke b) prílohy k smernici Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel. [2] Kategórie podľa medzinárodnej klasifikácie uvedenej v poznámke b) prílohy k smernici Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel. [3] Kategórie podľa medzinárodnej klasifikácie uvedenej v poznámke b) prílohy k smernici Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel. [4] Kategórie podľa medzinárodnej klasifikácie uvedenej v poznámke b) prílohy k smernici Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel. [5] Ako je definované v bode 2.6 prílohy I k smernici Rady 70/156/EHS. --------------------------------------------------